CELEX: 62008CN0006
Language: et
Date: 2008-01-02 00:00:00
Title: Kohtuasi C-6/08 P: U.S. Steel Košice s.r.o 2. jaanuaril 2008 esitatud apellatsioonkaebus Euroopa Ühenduste Esimese Astme Kohtu 1. oktoobri 2007 . aasta otsuse peale kohtuasjas T-27/07: U.S. Steel Košice s.r.o versus Euroopa Ühenduste Komisjon

8.3.2008   
            
            
               ET
            
            
               Euroopa Liidu Teataja
            
            
               C 64/29
            
         U.S. Steel Košice s.r.o 2. jaanuaril 2008 esitatud apellatsioonkaebus Euroopa Ühenduste Esimese Astme Kohtu 1. oktoobri 2007. aasta otsuse peale kohtuasjas T-27/07: U.S. Steel Košice s.r.o versus Euroopa Ühenduste Komisjon
   (Kohtuasi C-6/08 P)
   (2008/C 64/42)
   Kohtumenetluse keel: inglise
   Pooled
   
      Apellant: US Steel Košice s.r.o (esindajad: solicitor C. Thomas ja advokaat E. Vermulst)
   
      Teine menetluspool: Euroopa Ühenduste Komisjon
   Apellandi nõuded
   
               —
            
            
               tühistada Esimese Astme Kohtu 1. oktoobri 2007. aasta otsus kohtuasjas T-27/07: U.S. Steel Košice s.r.o. v. komisjon;
            
         
               —
            
            
               saata asi tagasi Esimese Astme Kohtule uue otsuse tegemiseks;
            
         
               —
            
            
               mõista apellandi kohtukulud välja komisjonilt
            
         Väited ja peamised argumendid
   Apellandi sõnul põhineb tema apellatsioonkaebus sellel, et Esimese Astme Kohus on hagide vastuvõetavust reguleerivate põhimõtete kohaldamise ja direktiivi 2003/87 (1) tõlgendamise tõttu, samuti Esimese Astme Kohtu poolt vaidlustatud otsuse moonutamise tõttu rikkunud õigusnorme.
   
               1.
            
            
               Esimese Astme Kohus jättis vääralt arvestamata selle, et vaidlustatud otsusega lükati tagasi Slovakkia valitsuse kava eraldada apellandile konkreetseid saastekvoote.
            
         
               2.
            
            
               Esimese Astme Kohus jättis vääralt arvestamata selle, et vaidlustatud otsus tõi vältimatult kaasa ja nõudis sõnaselgelt apellandile eraldatavate saastekvootide vähendamist.
            
         
               3.
            
            
               Esimese Astme Kohus jättis vääralt arvestamata vaidlustatud otsuse menetlusliku sarnasuse riigiabi või ühinemiste kontrolli puudutavate otsustega;
               
                           —
                        
                        
                           direktiivi 2003/87 artikli 9 lõike 3 kohase menetluse põhilised aspektid on sarnased riigiabi ja ühinemiste kontrolli puudutavate aspektidega;
                        
                     
                           —
                        
                        
                           vaidlustatud otsuses hinnati hagejale saastekvootide eraldamist riigiabina.
                        
                     
         
               4.
            
            
               Esimese Astme Kohus leidis vääralt, et vaidlustatud otsuse „rakendamise” osas on „kaalutlusõigus”.
            
         Lühidalt öeldes väidab apellant, et teda puudutab otseselt vaidlustatud otsus, mis lükkas tagasi ametliku kava apellandile heitkoguse saastekvootide eraldamiseks, vältimatult vähendas saastekvoote, mida oleks apellandile määratud ja nõudis sõnaselgelt saastekvootide vähendamist.
   
      (1)  Euroopa Parlamendi ja nõukogu 13. oktoobri 2003. aasta direktiiv, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (EMPs kohaldatav tekst) ELT L 275, lk 32; ELT eriväljaanne 15/07, lk 631.